
Vostani, radnice! 



Zima, kojoj se još uvek ne nazire kraj, 
odnela je preko 30 života u Srbiji, dok je 
preko 60.000 ljudi i dalje zavejano u svo- 
jim domovima. Najteže je, kao i obično, u 
najsiromašnijim opštinama, koje nemaju 
dovoljno predizbornog „glamura” za 
predizborni političarski izlog - tako su od 
sveta bili odsečeni Priboj, Sjenica, Ivan- 
jica... 

Mraz je stegao, a banditi na 
vlasti- 

Želeči da se u predizbornoj godini pokažu 
kao sposobni da zimsku sezonu pregura- 
ju bez restrikcija struje za domaćinstva, 
banditi sa vlasti spremni su da svoju nes- 
posobnost da društvu obezbede dovoljno 
energenata za ovakve uslove nadomeste 
radeći na uštrb čitave industrije, uprkos 
dalekosežnim posledicama takvog poteza. 
Vlada je u ponedeljak donela preporuku 
kojom se od državnih i lokalnih organa, 
ustanova i privrede zahteva da „mini- 
miziraju proces rada, ili da, ako postoji 
mogućnost, u potpunosti obustave rad”. 
U situaciji u kojoj je već skoro svako treće 


preduzeće obustavilo ili redukovalo proiz- 
vodnju, i za koju ekonomisti procenjuju 
da će konačni račun biti pola milijarde 
evra gubitka, jasno je čemu vodi ovakvo 
ponašanje nesposobnjakovića na vlas- 
ti. Naravno, to je samo početak, jer tek 
treba da usledi period poplava, a nakon 
poplava pitanje šta će biti s poljoprivred- 
nim rodom koji dospeva u maju i junu. 
Dok gospodarima i dalje ne fali ni dlaka s 
glave - dotle je, usled loših uslova rada, u 
nedelju dvadesetšestogodišnji rudar teško 
povređen u odronu u rudniku Lubnica 
kod Zaječara. 

Kolapsunajaui 

Ekonomski udari na društvo ne staju, pa 
su tako građani i privreda zbog drastičnog 
pada dinara od početka godine trenutno 
dužni bankama čak 79 milijardi dinara 
više nego poslednjeg dana prošle godine. 
Dinar je, naime, od početka godine izgu- 
bio oko šest odsto vrednosti. Tačno toliko 
je u domaćoj valuti porasla i zaduženost 
preduzeća i građana koji su uzimali za- 
jmove u evrima, a takvih je najviše. Nar- 


odna banka Srbije je saopštila da u ovoj 
godini očekuje manji privredni rast od 
ranije očekivanog, odnosno tek 0,5 ods- 
to, što za građane Srbije izvesno znači 
samo jedno - otpuštanja i još veću bedu. 
Očekuje se da ove godine posao izgubi na- 
jmanje 60.000 radnika, ukoliko oni svojom 
neorganizovanošću to gazdama dozvole. 

Revolucijajeblizu! 

Da je pobuna i revolucija, u ovom trenutku 
kompletnog kolapsa sistemskih forma- 
cija, jedino što je ostalo kao izlaz čitavom 
čovečanstvu govore nam događaji iz sve- 
ta, ali i našeg susedstva. Nekoliko stotina 
hiljada aktivista širom sveta je izašlo na ul- 
ice da bi se usprotivili novim diktatorskim 
zakonima za kontrolu interneta (ACTA), 
dok su grupe hakera koji deluju pod kole- 
ktivnim imenom „Anonimnf nakon 
mnoštva državnih internet prezentacija 
pre neki dan oborili i sajtove zličkovačkih 
agencija CIA-e i Interpola. U realnom 
svetu, kao što to rade već duži period, naši 
susedi Grci daju nam svima lekcije iz toga 
kako se u ovakvom sistemu ostaje čovek 
- stotine hiljada ljudi na ulicama grčkih 
gradova izražavaju svoje proteste protiv 
novih mera štednje koje uvodi marionet- 
ska vlast, postepeno počinjući sa preuzi- 
manjem firmi i organizovanjem istinskog 
radničkog samoupravljanja. 

Daliste ^ 
znali o 

... da se vlada Švedske 
ovih dana zalaže da 
se u toj zemlji u pen- 
ziju ide sa 75 godina 
starosti. 

ч _ ) 

Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 


“G0SP0D0, ŽIV0T JE KRATAK! IZAT0, AK0 ŽIVIM0, ŽIVIM0 DA BISM0 GAZILIP0 GLAVAMA KRAUEVA!” (V, Šekspir) 













Slobodan Stamenčić 


AKTUEINO 

Narod Grčke pokazao šta misli o EU zelenašima i njihouim „merarna štednje” 

10MAČA KAPITAIIZMA 

Marionetska vlada u Grčkoj pokušava da se dodvori zelenaškim i pljačkaškim zahtevima 
Evropske unije namećući takozvane mere štednje celokupnom grčkom narodu. Aktuelni 
događaji na atinskim ulicama najbolje pokazuju šta se vrlo uskoro može očekivati i 
u Srbiji ukoliko njena kompradorska vlast nastavi da nas gura u Evropu ili nastavi sa 
„približavanjem" toj tamnici naroda ropskim ispunjavanjem uslova koji za krajnji cilj 
imaju potpuno osiromašenje i dovođenje radništva na rub egzistencije. 

neophodnost. Direktna (neposredna) 
demokratija zameniće hijerarhijsku 
strukturu države i upravo to je ono za šta 
se mi borimo i čijem što bržem ostvar- 
enju svojim radom svakodnevno dopri- 
nosimo. 

Pravi rat koji se sada vodi na ulicama 
Atine, Soluna i drugih gradova Grčke 
svakog se momenta može preneti i sev- 
ernije. Ali, taj rat, za razliku od svih ra- 
tova među narodima koje su pokretali 
kapitalisti, jeste i biće rat među klasama. 
Iz njega će pobedu odneti oni koji dobro 
znaju za šta se bore i čija će borba imati 
smisao dostojan slobodnog čoveka 



Rnlnina п Ifillficn nnrl 


Као bilans prošlonedeljnog ispravno 
kanalisanog nezadovoljstva grčkog nar- 
oda, zapaljeno je desetak zgrada. Tako 
se bar govorilo u srpskim medijima. 
Međutim, ono što se u medijima na na- 
cionalnim frekvencijama nije moglo čuti, 
jeste da je reč o zgradama u kojima su 
smeštene banke i drugi ekonomski centri 
moći, iz kojih je lobirano za prihvatanje 
takozvanih mera štednje koje su uslov za 
novi paket takozvane pomoći Grčkoj. 
Situaciju koja vlada na samom jugu Bal- 
kana možda najbolje opisuje penzioner 
- učesnik socijalnih nemira, kome je 
novim merama štednje penzija smanjena 
za skoro trećinu. Time mu je vlada grčke 
„zahvalila” za 45 godina vrednog rada u 
javnim službama. On izdržava sina i troje 
unučadi i bez imalo kolebanja kaže da 
niko u Grčkoj nema budućnost! 

Istorijski gledano, Grčka, koja se smatra 
kolevkom demokratije, već je jednom 
dovedena do bankrota zahvaljujući 
neodgovornosti i bahatosti političara, 
ali i zbog težnje velikih sila da ostvare 
ekonomsku kontrolu nad državom 
krajnjeg juga Balkanskog poluostrva. 
To se dogodilo 1893. godine, kada je u 
Grčkoj proglašen bankrot i kada su nad- 
zor i kontrolu nad finansijama te zemlje 
preuzele velike sile, između ostalih Fran- 


cuska i Nemačka. Možda upravo stanje u 
kome se nalazi Grčka danas potvrđuje da je 
onaj ko ne zna istoriju osuđen da je ponovo 
proživi. 

Ovo nisu prve „mere štednje” kojima je 
narod Grčke primoran da otplaćuje svetsku 
krizu kapitalizma. Vlast u Grčkoj već godi- 
nama bespogovorno izvršava naloge velikih 
sila i otima novac svom narodu. Novac ,,do- 
bijen” od Evropske unije ona raspodeljuje 
tako da niko u Grčkoj ne oseti poboljšanje 
životnog standarda i kupovne moći, ali 
time itekako pomaže Evropskoj poslovnoj 
oligarhiji da opstane odlažući fmansijsku 
propast za neki drugi trenutak. 

U svakom slučaju, taj trenutak nije dale- 
ko. Kapitalizam, čija je priroda takva da 
ciklično dospeva na rub propasti, trenutno 
se nalazi u, nadamo se, jednoj od poslednjoj 
kriznih situacija koja će dovesti do njegovog 
konačnog kraja. Ovde dolazimo i do pitanja 
- štaposle? 

Za svet dostojan slobodnog 
čoveka 

Kada dođe vreme u kome će radništvo ce- 
log sveta u socijalnim pobunama zapaliti 
sve centre moći, pre svega banke i u pepeo 
pretvoriti same osnove kapitalizma, onda 
će potreba za drugačijim uređenjem postati 


» uKilkisu nod 
Dm kontroiom 

Generalna skupština radnika 
bolnice (svi zaposleni - doktori, 
medicinske sestre i ostalo osoblje) 
od nedavno je jedino legitimno 
telo koje donosi odluke o radu ove 
zdravstvene ustanove u grčkom 
gradu Kilkisu. U svom saopštenju 
ona navodi da se prepoznati prob- 
lemi više ne mogu rešiti putem 
specifičnih i izolovanih zahteva, i da 
pokušaji reformi nametnutog neo- 
liberalnog modela samo podupiru 
njegov bezobzirni autoritet. To- 
talitarizmu ka kome se politička i 
ekonomska elita ubrzano kreću, 
radnici bolnice u Kilkisu odgovara- 
ju samoupravljanjem i demokrati- 
jom. Oni pozivaju zaposlene u 
drugim javnim i privatnim sek- 
torima da učine isto „kako bi po- 
mogli da naša mobilizacija dobije 
okvire međunarodnog otpora i us- 
tanka, sve do naše konačne pobede 
protiv političkih i ekonomskih 
elita koje izrabljuju našu zemlju i 
ceo svet”. Ovo bi mogla da bude 
najava novog stadijuma zahuktalih 
socijalnih nemira u Grčkoj - najava 
grčke revolucije. 

K.R. 







ex-Idolmladih 


ZAGREBIDIIBUE 


Vek i po anarhističkog 
pokreta u Grčkoj 



Kao Grk u apsu- 


Mediji često izveštavaju o aktivnostima 
anarhističkogpokreta u Grčkoj, no njego- 
va istorija na tom delu Balkanskog polu- 
ostrva večini je potpuna nepoznanica. Ne 
bi trebalo da bude tako, jer nije u pitanju 
povest marginalne grupe ljudi, već mas- 
ovnog pokreta koji je imao velikog uticaja 
na dešavanja u modernoj Grčkoj. 

Od kada je Aleksandros Šinas, anarhista, 
radnik i učitelj, 1913. godine ubio grčkog 
marionetskog kralja, danskog princa, 
Georga I, anarhizam je ušao u središte 
savremene grčke politike. Ta epizoda 
grčke istorije je završetak prve faze raz- 
voja anarhističkog pokreta, koji je tokom 
1860-tih počeo aktivnošću manje grupe 
radničkih aktivista. Među njima su se 
posebno istakli Emanuel Dadaoglu, 
vatreni Bakunjinov sledbenik u Prvoj 
internacionali, i njegova supruga, bivša 
prostitutka Maria Pantaci, ubijena u Fran- 
cuskoj od strane Kraljevske garde nakon 
pada Pariske komune u kojoj je aktivno 
učestvovala. Aktivnosti propagatora iz 
početnog perioda su već u narednim de- 
cenijama dale plodove, i do 1914. najveći 
broj gradova u Grčkoj je imao aktivne 
anarhističke radničke grupe. 

Iako je veliki broj anarhista, u nekoliko 
faza, pristupio organizaciji iz koje se izne- 
drila Komunistička partija Grčke (KKE), 


V 

do 1944. godine grčki anarhistički pokret, 
iako oslabljen, zadavao je oštre udarce 
sistemu. Anarhisti su organizovali mnoge 
masovne štrajkove, poput velikog štrajka 
1916. na Serifosu, u kome se istakao 
anarhosindikalista Konstantinos Speras, 
jedan od osnivača Generalne konfederac- 
ije grčkih radnika, ili generalnog štrajka 
1936. godine u Solunu, koji je predvo- 
dio anarhista Janis Tamtakos. No, usled 
reformističkogioportunističkogkaraktera 
delovanja KKE, sukobi sa njima su posta- 
jali sve ozbiljniji. Staljinističke glavoseče 
su tokom svog ustanka, organizovanog 
nekoliko meseci nakon prekida okupacije 
u Drugom svetskom ratu, pogubili veći 
broj anarhista koji su se protivili autori- 
tarnoj politici Kominterne. Taj sukob je 
nastavljen i u svim kasnijim fazama grčke 
istorije, sve do aktuelnih događaja. Pri- 
padnici KKE-a - koji je danas zapravo 
socijaldemokratska partija - toliko su se 
srozali u svojoj slepoj odanosti državi da 
svojim telima brane zgrade Parlamenta 
ili ambasade SAD-a od revolucionarnih 
masa predvođenih anarhistima. 

Svakako, najbitniji period za stvaranje 
relevantnog i masovnog anarhističkog 
pokreta u posleratnoj istoriji Grčke je 
period vladavine vojne hunte (1967-74). 
Studenti, koji su se nakon 1968. godine 
vratili iz Pariza, došli su u kontakt sa 
levičarskim anarhističkim idejama, i pod 
njihovim uticajem, kao i pod uticajem 
situacionizma i autonomnog marksizma, 
krenuli u propagandu koja je zapalila 
hiljade studenata. Pad vojne hunte se di- 
rektno vezuje za ustanak na Politehničkoj 
akademiji u Atini i upad vojske na nju 17. 
novembra 1973. godine. Ustanakna „Ро- 
litehnici £t , pod sloganima „Dole država t£ , 
„Dole KapitaD, organizovan je od strane 
anarhista i predstavlja ključnu tačku na 
koju se oslanja čitav kasniji revolucion- 
arni anarhistički pokret. Pokret, koji ovih 
dana, nakon uspona i padova osamde- 
setih, devedesetih i početkom 2000-tih, 
doživljava neke od svojih najborbenijih 
dana. 

Ratibor Trivunac 


Sa suflenja Beogradskoj šestorki 


Prvo ročište montiranog procesa pro- 
tiv šestoro beogradskih anarhista 
odloženo je u tzv. „Palati pravde t£ iz pro- 
ceduralnih razloga. Ivan Vulović, čije 
je zdravlje drastično narušeno tokom 
prošlogodišnjeg boravka u istražnom 
zatvoru, nije mogao da prisustvuje 
suđenju, što je potvrđeno podnošenjem 
lekarskih nalaza od strane roditelja i 
advokata. Otvaranje sudskog procesa 


obeležio je neobičan događaj. Pavluško 
Imširović, poznati aktivista u ovdašnjem 
antikapitalističkom i radničkom pokre- 
tu, koji je nekoliko puta tokom pre- 
thodnih 40 godina bio žrtva montiranih 
političkih procesa, iskazao je podršku 
optuženima tako što je tokom uvodnog 
sudskog protokola sedeo zajedno sa nji- 
ma na optuženičkoj klupi. 

A.B. 


Voštani 


Serbie 



Umesto da tresnem kroz led, zbude 
se da negde na pola razbijem čitav taj 
vitraž za koji sam mislio da je realna 
slika sveta. 

Atraktivni validator karata nakloni mi se 
mazno pri ulasku u šklopociju. Validator 
karata - validatorka rata! Klimnem gla- 
vom i liznem ledenu rukodržačku šipku 
koja mi smesta zaledi jezik tako da nije 
bilo šanse da se strmeknem poput to- 
likih koji su konstantno ljoskali. Ali 
ova validatorka s čipkastim halterima 
nije prestajala da me muva: „Nemate 
dovoljno kredita, nemate uopšte ni bus- 
pljus karticu, nemate ni keša, nemate po- 
sla, nemate kuću, nemate skejt, nemate ni 
kuče ni mače, nemate ni jebemu miša, ni 
Dragana Markovića Lmupa, ni toster, ni 
zašta kuče da vas ujede, ni vajde, ni tezgu 
s povrćima...“. Sve uspaljenije je stenjući 
nabrajala do trenutka kada stigosmo kraj 
mosta na Adi gde umilnim glasom svrši 
da sam stigao na željenu lokaciju. 

A taj predivni most već stade da me 
mami, te skinuh svu odeću i počeh da 
mu milkim ogradu... ali tad neko odozdo 
poče da me doziva visokofrekventnom 
vriskom. Pogledam, kad ono voštani 
Nole, Vitni Hjuston i Bambi se klizaju 
na zaleđenoj Savi, ohrabrujući me da 
slobodno skočim u obližnji dubok sneg. 
Preskočim ogradu i bacim se s mosta uz 
junački poklič „Voooštani Serbijeee!“. Ali 
umesto da tresnem kroz led, zbude se da 
negde na pola razbijem čitav taj vitraž za 
koji sam mislio da je realna slika sveta, 
a zapravo šaperolika-šarenolika iluzija, 
samo običan crtež na staklu. Tad smesta 
pukoše sve te divne institucije sistema, a 
uniformisana lica počeše da rade nešto 
o čemu ne bih sad ovde pred decom. 
Nakon što polupah tu lažnu sliku sveta, 
nađoh se u automobilu koji sam gario 
kroz smetove Stare planine. Ubrzo se skr- 
ljah u zavejanu provaliju gde me nakon 
nekog vremena nađe neka ženturača, po 
njenom priznanju moj najveći fan, koja 
mi maljem slomi noge i natera da pišem 
novi roman. A potom je ubila i šerifa. 
Ma, živa mizerija, brate. 

Ou fak! Koje sranje - opet sam pojeo 
ministra! 


(autor je novi vlasnik Železare 
Smederevo i kompletan idiot) 


Direktnu akciju možete nabaviti na sledećm mestima: 


BEOGRAD: 

Kulturni centri REX i CZKD 
Knjižare PLATO i BEOPOLIS 
Kafići BROD, BRAT FIDEL i BRAT ČE 
KRAGUJEVAC: 

Kafane MAGMA i MARKO 
SREMSKA MITROVICA: 

Knjižara BUKBAR 
UŽICE: 

Kafić KUĆA ČAJA 














Vesti iz meOunarodnog radničkog pokreta: 



Situacija u Portugalu mogla bi uskoro da 
bude kao u Grčkoj. Nekoliko dana pred 
dolazak EU-MMF delegacija u Portugal, 
na središnjem trgu u Lisabonu se okupilo 
oko 300.000 ljudi. „Dodatni krediti odgo- 
varaju samo kreditorima koji dobijaju 
milijarde u kamatama, a profitiraju samo 
banke. Ove mere najviše pogađaju rad- 
nike, mlade ljude i penzionere. 2,7 milio- 
na Portugalaca živi na granici siromaštva 
ili ispod nje. Nezaposlenost obara reko- 
rde. Pojačaćemo našu borbu!” - izjavio je 
je Armenijo Karlos, predstavnik najvećeg 
radničkog sindikata u zemlji i pozvao na 
još veći protest koji je zakazan za 29. feb- 
ruar. 

Radnici, nezaposleni i omladina Por- 
tugala su ovim protestom, na kome su 
dominirale crvene zastave - simboli 


radničke borbe, jasno poručili da neće 
prihvatiti nove mere štednje, još bezočniju 
privatizaciju i još drastičnija odricanja 
najsiromašnijih, koje ovoj zemlji, kao i 
Grčkoj, nameće Evropska unija i ММЕ 

Žestok odgovor belgijskih 
vatrogasaca 

Brisel, 10. februara. Kada je belgijska 
vlada naredila policiji da spreči štrajk va- 
trogasaca upotrebom „vodenih topova”, 
oni su uzvratili istom merom. Probili 
su policijski kordon ispred vlade i vodu 
iz šmrkova usmerili ka zgradi u kojoj se 
nalaze kancelarije vladinih službenika. 
Najdeblji kraj izvukli su uniformisani 
branitelji vlasti. Do kože namočeni 
mlazovima ledene vode i zasuti belom 


penom iz protivpožarnih aparata, oni 
su bezuspešno pokušavali da se odbrane 
svojim štitovima. Belgijski vatrogasci 
ovim štrajkom žele da sačuvaju pravo da 
u penziju idu sa 58 godina, a ne sa više 
od 60 godina, kako to pokušava da im 
nametne njihova izrabljivačka vlada. 

Dan medunarodne borbe 
protiu ABB-a! 

Sekretarijat Međunarodnog udruženja 
radnika i radnica (MUR) pozvao je na 
proteste solidarnosti sa borbom koju 
kordovski radnici vode protiv uprave 
„АВВ”-а i firme „Adeko” (o detaljima 
ovog velikog štrajka izveštavano u prošlim 
brojevima). Protesti su širom sveta zaka- 
zani za 17. februar. 


Centar za liberterske studije predstavlja: 

Blokadnikuvar 

recepti za uspešnu blokadu 

Kako su studenti Filozofskog fakulteta u 
Zagrebu zakuvali veliki studentski protest. 
Kratka i praktična brošura sa uputstvom 
za organizovanje na principima direktne 
demokratije. 



Publikacije CLS-a možeš naći u svim boljim 
knjižarama ili naručiti direktno od nas: 


e-mail: cls@inicijativa.org 
web: www.inicijativa.org/tiki/cls 



1. Goveđi harem; 2. Suprotan Tvrdintošu; 3. Pored Komačke najpopularniji ljubimac; 4. Moglistradin 
najbolji prijatelj; 5. Muški stetkaj; 6. Narodni izraz za rinotalgiju; 7. Alkonj u narodnim pesmama; 

8. Bosanska raka; 9. Čudekina žena; 10. Sličan je Supoklonu; 11. Unutrašnja trica; 12. Prvo ide predica, 
za njom ide dica i na kraju... 

Rešenja iz prošlog broja 

1. požar; 2. opasač; 3. (uspravno) Kašmir; 3. (vodoravno) Kemiš; 4. Danica; 5. psihopata; 6. kurtizana; 7. Muhamed; 
8. nekrofil; 9. radioaktivan; 10. veverica; 11. daljinac. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




















































































































